A magyar felnőtt válogatottban 2017 októberében mutatkozott be a Koszovó elleni Európa-bajnoki selejtező-mérkőzésen. Részt vett a hazai rendezésű 2018-as junior női kézilabda-világbajnokságon, amelyen a magyar válogatott csapatával aranyérmet szerzett és bekerült a torna All Star-csapatába is. A 2018-as Európa-bajnokság előtt az Európai Kézilabda-szövetség honlapja a torna legígéretesebb fiatal játékosai közé sorolta. A 7. helyen záró válogatottban ő lett a legeredményesebb játékos 27 góljával. Beválasztották a torna All Star-csapatába is. Tagja volt a 2019-es világbajnokságon résztvevő válogatottnak. Részt vett a 2020-as Európa-bajnokságon is. Tagja volt a 2021 nyarán megrendezett tokiói olimpián szereplő válogatottnak.